**Referat fra FU DH København den 6. juni 2023**

Deltagere: Hans, Steen, John, Dorrit, Peter, Ole, Elin og Ida

1. Dagsorden godkendt.
2. Hans ordstyrer, Peter referent.
3. Referatet fra sidst blev godkendt.
4. Drøftelse af forslag til nye afdelingsvedtægter. Hvordan skal vi forberede os. Hvornår skal bestyrelsen informeres.  
     
   Man vil afskaffe FU, der erstattes af en årsmødevalgt formand, næstformand og økonomiansvarlig, der tager sig af sagerne mellem bestyrelsesmøderne.  
     
   Bestyrelsen skal bestå af en udpeget repræsentant for hver af medlemsorganisationerne. Der skal ikke udpeges en suppleant, men alle medlemmer af organisationerne kan deltage i bestyrelsesmøderne uden stemmeret.  
     
   De udpegede bestyrelsesmedlemmer samles en gang om året til et årsmøde og efter behov til almindelige bestyrelsesmøder.  
   (DH har efter FU mødet bekræftet, at årsmøde- og bestyrelsesmødedeltagerne er de samme personer.)  
     
   Kun udpegede bestyrelsesmedlemmer kan vælges til posterne som formand, næstformand og økonomiansvarlig. De valgte skal være bosat i kommunen.  
     
   Efter lokalt ønske kan der vælges flere personer til varetagelse af de løbende opgaver.  
     
   Der skal udarbejdes en forretningsorden for bestyrelsen, men det er uklart, hvor meget man kan bestemme i denne. Kan man for eksempel bestemme, at der højst kan deltager 5 personer hver organisation?  
     
   Vedtægtsændringerne træder i kraft straks efter repræsentantskabsmøde ultimo oktober.  
   Den nuværende formand fortsætter dog sin valgperiode ud,  
     
   Udpegning af medlemmer til råd og nævn flyttes fra FU til bestyrelsen.  
     
   FU har sendt et høringssvar til DH, hvor vi påpeger, at det forekommer uhensigtsmæssigt, at udpegning af personer til råd og nævn skal ske på et møde med potentielt mange deltagere, idet der jo er tale om en slags ansættelsessamtaler.  
     
   Vi har også foreslået, at bestyrelsesmedlemmerne kun kan afgive stemme ved personligt fremmøde på årsmødet.  
     
   Vi besluttede, at der skal lave et detaljeret oplæg om vedtægtsforslaget, der sendes ud til drøftelse i alle medlemsorganisationernes bestyrelser. Bestyrelserne bedes om at komme med udtalelser om vedtægtsforslaget.  
     
   Hvad skal forretningsordenen dække, hvilke kompetencer har formanden og de øvrige valgte.  
   Vi var inde på, at kommunalstrukturen i København adskiller sig fra den i de fleste andre kommuner, men vi venter til efter repræsentantskabet med at bruge magistratsstrukturen i vores argumentation for en eventuel særstatus.  
     
   Der indkaldes til et bestyrelsesmøde, der skal afholdes omkring den 1. september.
5. Siden sidst.  
     
   Der er afholdt kaffemøde i socialgruppen sammen med Laura Rosenvænge. Brorson, Susanne V. Larsen, Hans samt Frank, der kom i stedet for Arnfinn.   
   Der var forberedt 5 spørgsmål om handicappolitiske tiltag som. grundlag for drøftelserne.

Der er møde på torsdag, hvor beslutningerne skal følges op.  
  
Der vil blive lagt op til en plan med 2-3 navne på til lignende kaffemøder.

Man skal være medlem af den enkelte projektgruppe for at deltage i aktiviteterne.

Der er planlagt et kaffemøde den 26. juni med tilgængelighedsrevisorerne med deltagelse af tilgængelighedsgruppen (Henrik, John og Helga deltager).   
  
Ida (autisterne) bemærkede, at man på møde om autistbørn i BCH hørte, at BCH gerne vil lave om på fremgangsmåder, da udredningen er blevet bedre, men at man har samme økonomi.   
Man ønsker at blive bedre til at samarbejde på tværs af forvaltningerne.  
Der sættes øget fokus på forældreperspektivet, og peer-to-peer værktøjet skal også benyttes på forældreniveau.   
Der skal hurtigere fokus på de andre søskende og i øvrigt på hele familien.  
Barnets egen stemme skal høres.

DDL har vedtaget en samværspolitik. Racismeproblemet er et af de elementer, som er behandlet.  
Der er stadig ikke tolke nok, ikke nok lærere og ikke nok fjerntolkningsressourcer.  
  
John har rejst spørgsmål om den vedtagne handicappolitik, der kun i ringe omfang har medtaget temaer som for eksempel universelt design og de andre emner, DH og organisationerne har skrevet om i høringssvarene.  
  
Der kan ikke ændres i den vedtagne politik, men vi kan søge indflydelse i forbindelse med politikkens implementering i de enkelte forvaltninger, og vi skal være på forkant, når politikken skal midtvejsevalueres om et par år.  
  
De enkelte FU medlemmer bør kigge nærmere på deres egne ressortområder, da vi ikke alle har overblik over hele feltet.  
  
Et temamøde om digital inklusion er afholdt af Det regionale Handicapråd. John berettede om godt fremmøde.  
  
Hans nævnte, at der er afholdt et temamøde om overgangen fra barn til voksen med deltagelse af Handicaprådet og centerrådet ved BCH.

Hans nævnte videre, at der årligt skulle holdes et fællesmøde mellem Handicaprådet, BCH’s centerråd og Brugerrådet for Hjemmeplejen. Mødet blev desværre aflyst grundet for få tilmeldte.  
  
DBS København har haft generalforsamling og der er indvalgt nogle yngre medlemmer ind i kredsbestyrelsen. John omtalte problematikkerne med hjemfaldspligt til to ejendomme i København pr. 2030 og 2040.

Steen oplyste fra LEV’s hovedbestyrelse har nedsat et retssikkerhedsudvalg i forhold til digitaliseringsproblemerne.

Ida (Autistforeningen) oplyste at man har været inviteret på rådhusene vedrørende overgang fra barn til voksen - herunder vedrørende beskæftigelsesinitiativer.  
Der er afholdt en temaaften sammen med Frederiksberg om trivsel hos børn med handicap (kognitive funktionsnedsættelser).  
  
Hans: Velfærdskommissionen er kommet med et udkast til første delrapport. Retssikkerheden bliver tilsidesat ved at kommunerne kan give afslag pga. økonomi. Ankestyrelsen kan ikke omgøre kommunens afslag begrundet på økonomi. Det er aftalt, at kommunerne skal spare inden for bureaukratiet ud fra et katalog. Det handler bl.a. om registrering på bosteder, selv hvor der er tale om tidligere forekomst af mishandling.

Elin: møde om middelalderbyen, hvor der skal nedlægges 600 gadeparkeringspladser. Der kommer 580 erstatningspladser i p-huse til biler med licens. Handicappladserne fjernes ikke, og der oprettes yderligere 6 pladser. Der kommer 1.000 cykelparkeringspladser.  
Hans og Elin kommunikerer det relevante videre.

1. Økonomi: Intet nyt.
2. Møder og aktiviteter.  
     
   Der indkaldes til et bestyrelsesmøde hen i august – september om vedtægtsændringerne. Uge 33 blev nævnt.  
     
   Organisationer bedes indsende deres kommentarer, som vi så sender videre til bestyrelsen og organisationerne.  
     
   Eventuelt kan bestyrelsen også diskutere kommunens oplæg til budget på samme møde.  
     
   Andre mødeideer – medtaget fra sidste FU møde:  
     
   Eventuelt et temamøde - har arbejdsgrupperne noget at byde ind med?

Eventuelt et ekstra bestyrelsesmøde, hvis efterårets budgetforhandlinger gør det relevant. Gerne input inden 15 september, møde med de syv borgmestre før input til handicaprådet. evt. sammen med vedtægtsdrøftelserne.

IT-teknologi,

Digital tilgængelighed

Fysisk tilgængelighed: Den nye rapport fra Rambøll er på trapperne. Sagsbehandlingen af ansøgninger om fornyelse af slidte hjælpemidler mm. ser ikke at være kommet ned. Kan vi bruge det til et møde med borgerrådgivningen?  
En jurist kan inviteres til et FU møde.

Borgerrådgiver Busse kan inviteres til et bestyrelsesmøde.

1. Andet.  
     
   Man skal være opmærksom på, hvordan man underskriver sig, når man henvender sig til myndighederne.  
   Det er vigtigt, at man ikke utilsigtet kommer til at give udtryk for, at man skriver på DH’s vegne, når man henvender sig personligt.
2. Næste møder  
     
   FU 11. september,   
   FU 15. november (alt efter, hvad man vedtager med ændringerne af vedtægterne). Der er HR-møde den 16. november.  
     
   Bestyrelsesmøde(r) om vedtægter og eventuelt det kommunale budget: Indkaldelse følger.
3. Eventuelt  
     
   John oplyste, at hans bog "Der bliver aldrig helt mørkt" udgivet på Skriveforlaget lanceres 21. juni og der er reception i Thiemers Boghandel i Tullinsgade med lidt for ørerne og for ganen.

Referent

Peter Anderson